pythainlp/thai-wiki-dataset-v4 huggingface dataset:
อุลตร้าแมน เอลิท

อุลตร้าแมนเอลิท  เป็นหนึ่งในตัวละครจากซีรีส์ โปรเจกต์อุลตร้าแมน ปรากฏตัวครั้งแรกในละครเวที "อุลตร้าแมน ไลฟ์โชว์ โฟร์ดี" (Ultraman Live Show 4D) เมษายาน พ.ศ. 2547 ที่ อิมแพค อารีน่า เมืองทองธานี
ลักษณะสำคัญ.
เอลิท เป็นอุลตร้าแมนคนใหม่ ผู้ที่ปรับความสมดุลระหว่างมนุษย์และจุลชีวิต เอลิทสามารถเคลื่อนไหว ทุกมิติได้เร็วที่สุดในกลุ่มพี่น้องอุลตร้า ดวงตาและลวดลายแลดูคล้ายเสื้อเกราะ บริเวณหน้าอกของเอลิทดูมีเอกลักษณ์ที่แตกต่างจากพี่น้องอุลตร้าคนอื่น จุดกำเนิดของอุลตร้าแมนเอลิท มีความเกี่ยวพันกับพี่น้องอุลตร้า และภารกิจรักษาสมดุลเหล่าธรรมชาติและจักรวาล
ตำบลนาหนองทุ่ม

ตำบลนาหนองทุ่ม อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ปอร์ตู

คริสเตียน โปรตุเกส มันซาเนรา (เกิด 21 พฤษภาคม ค.ศ. 1992) หรือรู้จักในชื่อ ปอร์ตู เป็นนักฟุตบอลชาวสเปน ปัจจุบันลงเล่นในตำแหน่งปีกให้กับฌิโรนา
เขาลงเล่นใน ลาลิกา มากกว่า 250 นัดและทำประตูได้มากกว่า 40 ประตู จากการลงเล่นให้กับ บาเลนเซีย, ฌิโรนา, เรอัลโซซิเอดัดและเฆตาเฟ เขาชนะเลิศโกปาเดลเรย์กับเรอัลโซซิเอดัดเมื่อฤดูกาล 2019–20
แชร์แมน โกตี้

<ns>0</ns>
 <revision>
 <timestamp>2011-10-07T17:23:57Z</timestamp>
 <contributor>
 <username>Potapt</username>
 </contributor>
 <comment>แชร์แมน โกตี้ ถูกเปลี่ยนชื่อเป็น แฌร์แมน กอตี</comment>
 <origin>3499253</origin>
 <model>wikitext</model>
 <format>text/x-wiki</format>
เอลเลน จอห์นสัน เซอร์ลีฟ

เอลเลน จอห์นสัน เซอร์ลีฟ (เกิด 29 ตุลาคม พ.ศ. 2481) เป็นประธานาธิบดีไลบีเรียคนที่ 24 เธอเคยดำรงตำแหน่งเป็นรัฐมนตรีคลังในสมัยประธานาธิบดีวิลเลียม โทลเบิร์ต ตั้งแต่ พ.ศ. 2522 ถึงรัฐประหารใน พ.ศ. 2523 หลังจากนั้นเธอเดินทางออกนอกไลบีเรียและดำรงตำแหน่งอาวุโสในสถาบันทางการเงินหลายแห่ง ในการเลือกตั้งประธานาธิบดีใน พ.ศ. 2540 เธอได้คะแนนเป็นอันดับสองโดยทิ้งห่างผู้ชนะอยู่มาก ภายหลัง เธอได้รับเลือกเป็นประธานาธิบดีในการเลือกตั้งประธานาธิบดีใน พ.ศ. 2548 และดำรงตำแหน่งเมื่อวันที่ 16 มกราคม พ.ศ. 2549 เซอร์ลีฟเป็นประมุขแห่งรัฐคนแรกและคนเดียวที่เป็นหญิงมาจากการเลือกตั้งในแอฟริกา
เซอร์ลีฟเป็นหนึ่งในผู้ได้รับรางวัลโนเบลสาขาสันติภาพประจำ พ.ศ. 2554 โดยให้เหตุผลว่า "เพื่อการต่อสู้โดยปราศจากความรุนแรงต่อความปลอดภัยของสตรีและสิทธิสตรีที่จะมีส่วนร่วมอย่างเต็มที่ในงานสร้างสันติภาพ"
ปลาตะลุมพุกฮิลซา

ปลาตะลุมพุกฮิลซา (โอริยา: ଇଲିଶି, "Ilishii", เบงกอล: ইলিশ, "Ilish", เตลูกู: పులస, "Pulasa" หรือ "Polasa", สินธี: پلو مڇي, "Pallu Machhi") เป็นปลาทะเลชนิดหนึ่ง มีชื่อวิทยาศาสตร์ว่า "Tenualosa ilisha" อยู่ในวงศ์ปลาหลังเขียว (Clupeidae)
ปลาตะลุมพุกฮิลซา เป็นปลาที่มีความสำคัญอย่างยิ่งโดยเฉพาะประเทศในแถบอ่าวเบงกอล เช่น บังกลาเทศ, อินเดียและพม่าเนื่องจากใช้เป็นอาหารบริโภคกันมาอย่างยาวนาน จนเสมือนเป็นสมบัติของชาติชิ้นหนึ่งของบังกลาเทศ
มีลักษณะคล้ายกับปลาตะลุมพุก ("T. toli") มีเกล็ดบริเวณสันท้อง 30-33 เกล็ด ครีบใสและมีจุดสีดำที่ช่องปิดเหงือก เมื่อยังเป็นปลาวัยอ่อนจะมีจุดตามลำตัวสีต่าง ๆ เช่น สีเงิน, สีทอง และสีม่วง มีซี่กรองเหงือก 30-40 ซี่ ขณะที่ปลาตะลุมพุกจะมีมากกว่าคือ 60-100 ซี่ ความยาวเต็มที่ประมาณ 60 เซนติเมตร โดยปกติแล้วเป็นปลาที่อาศัยอยู่ในทะเลใกล้ชายฝั่ง กินแพลงก์ตอนเป็นอาหาร เมื่อจะวางไข่จะอพยพเข้ามาสู่แหล่งน้ำจืด ได้แก่ แม่น้ำและปากแม่น้ำ เพื่อวางไข่ ลูกปลาจะฟักและเลี้ยงดูตัวเองในน้ำจืด พบกระจายพันธุ์ทั่วไปในมหาสมุทรอินเดีย ได้แก่ อ่าวเปอร์เซีย, ภาคตะวันตกและตะวันออกของพม่า, อินเดีย และมีรายงานจากอ่าวตังเกี๋ยและแม่น้ำไทกริสในอิหร่าน ซึ่งอยู่ในภูมิภาคตะวันออกกลางด้วย
ปลาตะลุมพุกฮิลซา ปัจจุบันเป็นปลาที่พบได้มากและหลากหลายกว่าปลาตะลุมพุก ซึ่งปลาตะลุมพุกที่นำมารับประทานและมีการซื้อขายกันในตลาดในประเทศไทย เชื่อว่าน่าจะเป็นปลาชนิดนี้มากกว่าและกล่าวกันว่าเป็นปลาระดับสูงกว่าปลาตะลุมพุก โดยเนื้ออุดมไปด้วยกรดไขมันที่มีความสำคัญ อาทิ โอเมกา 3
โรงเรียนป้อมนาคราชสวาทยานนท์

โรงเรียป้อมนาคราชสวาทยานนท์ เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษา เขต 6 (ฉะเชิงเทรา สมุทรปราการ) (สังกัดเดิมคือสำนักงานเขตพื้นที่การศึกษาสมุทรปราการ เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณตำบลปากคลองบางปลากด อำเภอพระสมุทรเจดีย์ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา
ประวัติ.
โรงเรียป้อมนาคราชสวาทยานนท์ โดยมีคณะกรรมการสภาตำบลปากคลองบางปลากด เป็นผู้ริเริ่มขอให้ตั้งโรงเรียนมัธยมศึกษาประจำตำบลในปี พ.ศ. 2521 ต่อกระทรวงศึกษาธิการได้รับประกาศจัดตั้งโรงเรียนในวันที่ 12 กุมภาพันธ์ พ.ศ. 2522 บนที่ดินราชพัสดุบริเวณป้อมนาคราชจำนวน 21 ไร่ 3 งาน 76 ตารางวา และใช้ชื่อโรงเรียนว่า โรงเรียนป้อมนาคราชวิทยาคม โดยในระยะแรกโรงเรียนได้ใช้ศาลาวัดพระสมุทรเจดีย์เป็นสถานที่เรียนชั่วคราว และได้ย้ายไปยังที่ตั้งโรงเรียนในปี พ.ศ. 2523 และได้รับความอนุเคราะจากครอบครัวสวาทยานนท์ช่วยในการก่อสร้างอาคารเรียนถาวรแห่งแรกและได้รับที่ดินจากผู้บริจาคขยายเพิ่มอีก 4 ตารางวา
วันที่ 21 เมษายน พ.ศ. 2524 โรงเรียนป้อมนาคราชวิทยาคมได้เปลี่ยนชื่อเป็น โรงเรียนป้อมนาคราชสวาทยานนท์
ตะวักกุล กัรมาน

ตะวักกุล อับดุสซะลาม กัรมาน (เกิด ค.ศ. 1979) เป็นนักการเมืองเยเมนผู้เป็นสมาชิกอาวุโสของพรรคฝ่ายค้าน อัลอีศลาห์  และนักเคลื่อนไหวสิทธิมนุษยชนผู้นำกลุ่มสื่อมวลชนสตรีปราศจากโซ่ตรวนแห่งเยเมน (Women Journalists without Chains) ซึ่งเธอก่อตั้งขึ้นใน พ.ศ. 2548 เธอ ร่วมกับเอลเลน จอห์นสัน เซอร์ลีฟ และเลย์มาห์ โบวี ได้รับรางวัลโนเบลสาขาสันติภาพประจำ พ.ศ. 2554 "เพื่อการต่อสู้โดยปราศจากความรุนแรงเพื่อความปลอดภัยของสตรีและเพื่อสิทธิของสตรีในการมีส่วนร่วมอย่างเต็มที่ในงานสร้างสันติภาพ"
พัตตี

พัตตี  หรือ สีโป๊ คือ พลาสติกประเภทหนึ่งมีลวดลายและลักษณะคล้ายดินเหนียวหรือโดแป้ง ใช้ในงานก่อสร้างและซ่อมแซมสำหรับเป็นวัสดุอุด และวัสดุกันซึม ในงานยานยนต์ใช้เป็นวัสดุอุดในการซ่อมแซมผิว เรียกว่าสีโป๊
อีพอกซี

อีพอกซี  หรือ โพลีอีพอกไซด์  เป็นพลาสติกแบบพอลิเมอร์เธอร์โมเซตติงที่ขึ้นรูปจากปฏิกิริยาระหว่างอีพอกไซด์เรซินกับพอลีอมีน
อีพอกซี มีการใช้งานที่กว้างขวาง รวมถึง การใช้เป็นวัสดุพลาสติกเสริมแรงด้วยไฟเบอร์ และใช้เป็นวัสดุประสาน
ปลาหางไหม้

ปลาหางไหม้ หรือที่นิยมเรียกกันว่า ปลาฉลามหางไหม้  เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า "Balantiocheilos" (/บา-แลน-ทิ-โอ-ไคล-ออส/) 
มีรูปร่างคล้ายปลาตามิน ("Amblyrhynchichthys truncatus") มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ก้านครีบแข็งก้านสุดท้ายของครีบหลังมีขนาดใหญ่ และมีขอบจักเป็นฟันเลื่อย จะงอยปากแหลม มีเยื่อไขมันเป็นวุ้นรอบนัยน์ตา ครีบท้องมีก้านครีบแขนงทั้งหมด 9 ก้าน ไม่มีหนวด มีลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหางสีส้มแดงหรือสีเหลืองอมขาว และมีขอบเป็นแถบดำ อันเป็นที่มาของชื่อ ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร
การจำแนก.
ปัจจุบันจำแนกได้ 2 ชนิด (จากเดิมมีเพียงชนิดเดียว)
กาว

กาว หรือ วัสดุประสาน คือส่วนผสมของของเหลวหรือวัสดุกึ่งของเหลวที่สามารถเชื่อมติด หรือประสานวัสดุสองชิ้นเข้าด้วยกัน กาวมีอยู่หลากหลายรูปแบบทั้งมาจากธรรมชาติและสารเคมีสังเคราะห์ ซึ่งการใช้งานมักจะขึ้นอยู่กับวัสดุที่จะนำมาติดกัน
กาวนิยมใช้ติดวัสดุที่มีลักษณะบาง หรือวัสดุที่แตกต่างกัน โดยกาวจะแตกต่างจากการเชื่อมวัสดุแบบอื่นคือ กาวจะใช้เวลาในการประสาน
โดยกาว จะมีหลากหลายประเภท ขึ้นอยู่กับการใช้งานที่แตกต่างกัน
ตำรวจทางหลวง

ตำรวจทางหลวง คือ เจ้าหน้าที่ผู้มีหน้าที่ดูแลรักษาความสงบเรียบร้อยบนทางหลวง ซึ่งในหลายประเทศหมายความรวมไปถึงตำรวจจราจร มีสถานะทั้งในรูปแบบของตำรวจท้องที่ ตำรวจรัฐ หรือตำรวจแห่งชาติ ตามการแบ่งส่วนราชการของแต่ละประเทศ
อำนาจหน้าที่.
อำนาจหน้าที่ของตำรวจทางหลวงหรือตำรวจจราจรของแต่ละประเทศ อาจจะประกอบไปด้วย
ซิลิโคน

ซิลิโคน  เป็นสารประกอบที่มีความหลากหลายในรูปร่างและการใช้งาน โดยทั่วไปจะใช้กับงานที่ต้านทานความร้อน และงานที่ใช้เป็นวัสดุยืดหยุ่น ตัวอย่างการใช้งานของซิลิโคน เช่น กาว ยาแนว เครื่องครัว ฉนวน และงานทางการแพทย์ (หน้าอกซิลิโคน)
ซิลิโคนเป็นพอลิเมอร์ที่ประกอบด้วย ซิลิคอน คาร์บอน ไฮโดรเจน ออกซิเจน และสารเคมีประเภทอื่น รูปแบบทั่วไปของซิลิโคนได้แก่ ยางซิลิโคน น้ำมันซิลิโคน และ เรซินซิลิโคน
ยางไม้

ยางไม้  เป็นไฮโดรคาร์บอนซึ่งคัดหลั่งจากไม้หลายชนิด โดยเฉพาะอย่างยิ่งในวงศ์สนเขา (Pinaceae) คุณค่าของยางไม้อยู่ที่คุณสมบัติทางเคมีและประโยชน์อย่างอื่น ๆ เช่น ใช้ทำน้ำมันชักเงา กาว และสารเคลือบอาหาร ยางไม้ยังเป็นแหล่งวัตถุดิบสำคัญสำหรับการสังเคราะห์สารอินทรีย์ (organic synthesis) และส่วนประกอบของเครื่องหอมธูปเทียนต่าง ๆ ไม้ซึ่งให้ยางมีความเป็นมายาวนานดังที่ทีโอแฟรสตัส (Theophrastus) บันทึกไว้ในสมัยกรีกโบราณ และพลินิผู้อาวุโส (Pliny the Elder) บันทึกไว้ในสมัยโรมโบราณ นอกจากนี้ ยางไม้ประเภทกำยาน (frankincense) และมดยอบ (myrrh) ยังเป็นของล้ำค่าในสมัยอียิปต์โบราณด้วย
นิวเจแปนโปรเรสต์ลิง

นิวเจแปนโปรเรสต์ลิง หรือ เอ็นเจพีดับเบิลยู  เป็นสมาคมมวยปล้ำอาชีพของญี่ปุ่น ก่อตั้งโดยแอนโตนิโอะ อิโนกิ เมื่อเดือนมิถุนายน ค.ศ. 1972 ภายใต้บริษัทยูกีเป็นผู้ถือหุ้นหลัก ตั้งแต่ ค.ศ. 2005 เมื่ออิโนกิขายกิจการ นาโอกิ ซูกะบะยะชิ เป็นประธานคนปัจจุบันของการส่งเสริมและการดำรงตำแหน่งในปี ค.ศ. 2007 เนื่องจากรายการโทรทัศน์ในออกอากาศในทีวี อาซาฮี จะเป็นสมาคมมวยปล้ำที่ใหญ่ที่สุดในประเทศญี่ปุ่นและหนึ่งที่ใหญ่ที่สุดในโลก จากการสร้างใน ค.ศ. 1972 จนถึง ค.ศ. 1986 เอ็นเจพีดับเบิลยูได้เป็นสมาชิกของแนชั่นแนลเรสต์ลิงแอไลแอนซ์ เอ็นเจพีดับเบิลยูเป็นที่รู้จักกันอย่างเปิดเผยมีส่วนร่วมในข้อตกลงการทำงานร่วมกันต่าง ๆ เอ็มเอ็มเอ และโปรเรสต์ลิงโปรโมชั่น ในทั่วโลกรวมทั้งเวิลด์เรสต์ลิงเอ็นเตอร์เทนเมนต์, เวิลด์แชมเปี้ยนชิพเรสต์ลิง, โทเทิลนอนสต็อปแอคเชินเรสต์ลิง, วอร์, ริงออฟออเนอร์, พริดไฟร์ติ้งแชมเปี้ยนชิพส และ เจอร์เซอร์ออลล์โปรเรสต์ลิง และอื่น ๆ ในเอ็มเอ็มเอ และสมาคมมวยปล้ำอาชีพ
แชมเปี้ยนชิพที่ใช้ในปัจจุบัน.
การแข่งขันชิงแชมป์รับการยอมรับโดย เอ็นเจพีดับเบิลยู ที่เรียกว่า อินเตอร์เนชั่นแนลเรสต์ลิงกรังด์ปรีซ์ (ไอดับเบิลยูจีพี).
เพชรบางบอน ส.ธนะภิญโญ

เพชรบางบอน ส.ธนะภิญโญ หรือ เพชรบางบอน ก่อเกียรติยิม นักมวยสากลอาชีพชาวไทย มีชื่อจริงว่า การุณย์ จารุเพียรเลิศ (ชื่อเล่น: แก๊ป) เกิดเมื่อวันที่ 15 สิงหาคม พ.ศ. 2528 ที่แขวงบางบอน เขตบางขุนเทียน (ปัจจุบัน คือ เขตบางบอน) กรุงเทพมหานคร
ประวัติ.
เพชรบางบอนเริ่มจากชกมวยไทยเพื่อหาเงินใช้ มีทั้งแพ้และชนะหลายครั้ง แต่ ฮั้ว จารุเพียรเลิศ ผู้เป็นพ่อเห็นว่าลูกชายชกมวยไทยน่าจะประสบความสำเร็จไม่มากนัก จึงพาไปชกมวยสากลในสังกัดค่าย ส.ธนะภิญโญ เพชรบางบอนได้ครองแชมป์มวยสากลของเวทีมวยราชดำเนินและมีโอกาสได้ออกไปชกต่างประเทศหลายครั้ง แพ้เป็นส่วนใหญ่ พ่อจึงตัดสินใจนำเพชรบางบอนมาสร้างสรรค์เอง และขึ้กชกในสังกัดก่อเกียรติกรุ๊ป ของ ก่อเกียรติ พณิชยารมณ์ ซึ่งเพชรบางบอนสร้างชื่อด้วยการชนะคะแนน วันดี สิงห์วังชา อดีตแชมป์โลก ได้ครองแชมป์ WBC เอเชีย รุ่นซูเปอร์ฟลายเวท
ในวันที่ 4 มิถุนายน พ.ศ. 2559 เพชรบางบอนมีกำหนดชกเพื่อหาตัวผู้ชิงแชมป์โลก WBO ในรุ่นจูเนียร์แบนตั้มเวท กับนาโอยะ อิโนอูเอะ เจ้าของตำแหน่งชาวญี่ปุ่น กับ พอล บัตเลอร์ นักมวยชาวอังกฤษ ซึ่งเป็นอดีตแชมป์โลก IBF รุ่นเดียวกันนี้ของ ที่ลิเวอร์พูลเอคโคอารีนา ในเมืองลิเวอร์พูล ประเทศอังกฤษ แต่ทว่าเมื่อมีการชั่งน้ำหนักตัวก่อนขึ้นชก บัตเลอร์ไม่สามารถทำน้ำหนักให้อยู่ในพิกัดได้ การชกจึงถูกยกเลิกไป 
แต่เพชรบางบอนก็ยังได้สิทธิในการชิงแชมป์โลก ในวันที่ 4 กันยายน ปีเดียวกัน เพชรบางบอนขึ้นชิงแชมป์โลกกับ อิโนเอะ ที่สกายอารีนา ซามะ จังหวัดคานางาวะ ซึ่งเป็นบ้านเกิดของนาโอยะเอง โดยมีฉัตรชัย สาสกุล อดีตนักมวยสากลสมัครทีมชาติไทยและอดีตแชมป์โลก WBC รุ่นฟลายเวท เป็นผู้ฝึกสอน เพชรบางบอนเป็นฝ่ายแพ้ทีเคโอไปในยกที่ 10 โดยถูกชกลงไปให้กรรมการนับ 8 ก่อน แม้จะลุกขึ้นมาได้ แต่ทว่าไม่ได้อยู่ในสภาพที่ชกต่อไปได้ กรรมการห้ามบนเวทีจึงยุติการชก
เกียรติประวัติ.
ชิงแชมป์ไต่บัลลังก์โลก
ครั้งที่ 4 17 สิงหาคม 2560 ไฟท์คะแนนยกที่ 2
ที่ สนามกีฬาในร่มมหาวิทยาลัย ราชภัฎจันทรเกษม กทม.
สนามกีฬาเกอโลรา-ซรีวีจายา

สนามกีฬาเกอโลรา-ซรีวีจายา  หรือ สนามกีฬาจากาบาริง  ตั้งอยู่ที่เมืองปาเล็มบัง ทางตอนใต้ของเกาะสุมาตรา ประเทศอินโดนีเซีย เริ่มก่อสร้างในปี พ.ศ. 2544 แล้วเสร็จในปี พ.ศ. 2547 เพื่อรองรับการแข่งขันกีฬาระดับชาติของอินโดนีเซียในปี 2004 สามารถจุผู้ชมได้ 40,000 ที่นั่ง. ซึ่งเป็นสนามกีฬาขนาดใหญ่อันดับที่ 4 ของประเทศอินโดนีเซีย 
สนามกีฬาแห่งนี้จะเป็นสนามกีฬาหลักของกีฬาซีเกมส์ ครั้งที่ 26 ในปี พ.ศ. 2554 และเอเชียนเกมส์ ครั้งที่ 18 ใน พ.ศ. 2561
พระพุทธวิริยากร (จิตร ฉนฺโน)

พระพุทธวิริยากร หรือ หลวงพ่อจิตร ฉันโน (1 กรกฎาคม พ.ศ. 2390 - 7 มกราคม พ.ศ. 2457) อดีตเจ้าอาวาสวัดสัตตนารถปริวัตรวรวิหาร และวัดตาล จังหวัดราชบุรี ท่านเป็นพระที่เคร่งครัดในพระธรรมวินัย จึงเป็นที่เลื่อมใสศรัทธาแก่สาธุชนในเขตจังหวัดราชบุรีเป็นอย่างมาก เป็นพระอุปัชฌาย์ที่ได้ทำการอุปสมบทให้แก่กุลบุตรเป็นอันมาก เป็นที่โปรดปรานในพระบาทสมเด็จพระจุลจอมเกล้าเจ้าอยู่หัว จึงพระราชทานสิ่งของเครื่องใช้ต่าง ๆ ให้เป็นรางวัลเช่น ผ้าห่อคัมภีร์เยียรบับ ผ้าทิพย์ตรามงกุฎครอบ - จปร.กระเป๋าหนัง ย่ามปัก ผ้าปูโต๊ะลายมังกร พัดเฉลิม สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และของที่ระลึกในการเสด็จกลับจากยุโรป
ประวัติ.
พระพุทธวิริยากร หรือ หลวงพ่อจิตร ฉนฺโน ท่านเกิดเมื่อวันที่ 1 กรกฎาคม พ.ศ. 2390 ณ หมู่บ้านคลองยายแฟง อำเภอดำเนินสะดวก จังหวัดราชบุรี เดิมชื่อ จิตร บิดาชื่อ สมบุญ มารดาชื่อ ทิม พ.ศ. 2411 ได้อุปสมบทที่วัดตาล อำเภอเมือง จังหวัดราชบุรี โดยมีพระโสปาโก (ปาน) เจ้าอาวาสวัดบางคณฑี เป็นพระอุปัชฌาย์ พระสุมโน (โท) เป็นพระกรรมวาจาจารย์ พระสมุทรมุนี (หน่าย) เจ้าอาวาสวัดตาล เป็นพระอนุสาวนาจารย์ ได้รับฉายาว่า ฉนฺโน หลังจากอุปสมบทท่านได้ศึกษาพระธรรมวินัยในฐานะ พระนวกะต่อมาได้เดินทางเข้ากรุงเทพฯ เพื่อศึกษาพระปริยัติธรรมเพิ่มเติมในสำนักพระธรรมราชานุวัตร (ต่าย วารโณ) และสมเด็จพระมหาวีรวงศ์ (ยัง เขมาภิรโต) เมื่อทราบข่าวว่ามารดาของท่านป่วย ท่านได้กลับไปจำพรรษาอยู่ที่วัดตาลตามเดิม เมื่อพระครูขันตยาคม เจ้าอาวาสวัดตาลได้ย้ายไปปกครองวัดสัตตนารถปริวัตร ท่านจึงได้ปกครองวัดตาลสืบต่อมา ในปี พ.ศ. 2437 ได้รับการแต่งตั้งเป็นพระอุปัชฌาย์ฝ่ายคณะธรรมยุติกนิกาย ในมณฑลราชบุรี และย้ายมาดำรงตำแหน่งเจ้าอาวาสวัดสัตตนารถปริวัตร ท่านได้ร่วมสร้างวัตถุมงคลต่าง ๆ วัดจึงมีความเจริญยิ่งขึ้น 
ด้านสมณศักดิ์ วันที่ 8 มกราคม พ.ศ. 2432 ท่านได้รับแต่งตั้งเป็นพระครูสัญญาบัตรที่ "พระครูอุดมธิรคุณ" ไปอยู่วัดศรีสุริยวงศาราม มีนิตยภัตเดือนละ 2 ตำลึง รับพระราชทานตาลปัตรพุดตานหักทองขวางเป็นเครื่องยศ ต่อมาวันที่ 10 พฤศจิกายน พ.ศ. 2442 ได้รับพระราชทานสมณศักดิ์เป็นพระราชาคณะที่ "พระพุทธวิริยากรณ์" มีนิตยภัตเดือนละ 3 ตำลึง
พระพุทธวิริยากร อาพาธด้วยโรคชรา มรณภาพเมื่อวันที่ 7 มกราคม พ.ศ. 2457 (นับแบบปัจจุบันตรงกับ พ.ศ. 2458) สิริอายุได้ 68 ปี
ก็อดดีเฟนด์นิวซีแลนด์

ก็อดดีเฟนด์นิวซีแลนด์ ("พระเจ้าทรงปกป้องนิวซีแลนด์") เป็นเพลงชาติของนิวซีแลนด์ ซึ่งร้องคู่กับ "ก็อดเซฟเดอะควีน" ซึ่งใช้เป็นเพลงสรรเสริญพระบารมีของบรรดาประเทศในเครือจักรภพ ซึ่งทั้ง 2 เพลงที่กล่าวมานี้มีสถานะเป็นเพลงชาติ โดย "ก็อดเซฟเดอะควีน" ใช้เพลงคำนับสำหรับพิธีการที่เกี่ยวข้องกับพระมหากษัตริย์แห่งสหราชอาณาจักรในฐานะพระประมุขแห่งนิวซีแลนด์และพระราชวงศ์อังกฤษ ส่วน "ก็อดดีเฟนด์นิวซีแลนด์" ใช้เป็นเพลงชาติ
<templatestyles src="Template:TOC limit/styles.css" />
ประวัติ.
เนื้อร้องฉบับภาษาเมารี ประพันธ์ขึ้นโดย โทมัส เอช สมิทท์ แห่งโอกแลนด์ เมื่อปี พ.ศ. 2421 (ค.ศ. 1878) ศาลสูงสุดแห่งอาณาจักรนิวซีแลนด์, โดยขอให้ผู้สำเร็จราชการแห่งนิวซีแลนด์ จอร์จ เอ็ดเวิร์ด เกรย์ ได้จัดตั้งคณะกรรมการแปลเนื้อเพลงชาติจากภาษาเมารีเป็นภาษาอังกฤษ ในปี พ.ศ. 2522 (ค.ศ. 1979) โดยมีศาสตราจารย์ ที่โมที คาเรตู เป็นประธานคณะกรรมการดังกล่าว
ลิขสิทธิ์.
ลิขสิทธิ์ของบทร้องภาษาอังกฤษของเพลงนี้ มีอายุการคุ้มครองลิขสิทธิ์ถึง 50 ปี หลังจากการเสียชีวิตของผู้ประพันธ์เนื้อร้อง (โทมัส แบรกเก็น) นั่นคือ ตั้งแต่วันที่ 1 มกราคม ค.ศ. 1949 เพลงนี้กลายเป็นสาธารณสมบัติในคริสต์ทศวรรษ 1980 ส่วนคำแปลภาษาอังกฤษของเนื้อร้องฉบับภาษาเมารี มีอายุการคุ้มครองลิขสิทธิ์ถึง 100 ปี จนถึงปี พ.ศ. 2622 (ค.ศ. 2079)
เนื้อร้อง.
เนื้อร้องมี 5 บททั้งในภาษาอังกฤษและมาวรี โดยฉบับภาษามาวรีไม่ได้แปลตรงตัวจากฉบับภาษาอังกฤษ
เนื้อร้องบทที่ 1 ของเพลงนี้บังคับใช้เป็นเพลงชาติฉบับราชการ, โดยเริ่มจากบทร้องภาษาเมารีแล้วตามด้วยเนื้อร้องภาษาอังกฤษ. ในบางโอกาส, อาจร้องเฉพาะเนื้อร้องภาษาอังกฤษในบทที่ 1, 2 และ 5 ส่วนบทที่ 3 และ 4 น้อยครั้งที่ร้องในสองบททนี้ ส่วนเพลงชาติในงานพิธีการ อาจมีการร้องเต็มทั้ง 5 บท
ข้อวิจารณ์.
มีบางส่วนวิจารณ์ทั้งเนื้อร้องและทำนองของ "ก็อดดีเฟนด์นิวซีแลนด์" ว่าน่าเบื่อและไม่ตรงประเด็น มีคำศัพท์และแนวคิดหลายอันที่ถูกมองว่าล้าสมัยหรือคลุมเครือ เช่น "thy", "thee", "ramparts", "assail" และ "nations' van" อย่างไรก็ตาม ไม่พบเพลงใดที่นำมาทดแทนที่ยอมรับได้ในวงกว้าง และเพลงนี้ไม่ได้รับการต่อต้านขนานใหญ่
สัญญาเช่า

สัญญาเช่า  เป็นสัญญาที่ผู้เป็นเจ้าของให้ผู้เช่าได้ใช้สินทรัพย์ของตน ซี่งเมื่อมองลึกลงไปสัญญาเช่านั้นจะแจกแจงชนิดของสินทรัพย์ได้เป็น 2 ประเภทคือสินทรัพย์ที่จับต้องได้ เช่นการเช่าที่ดิน หรือสิ่งของอื่นๆ และสินทรัพย์ที่จับต้องไม่ได้ เช่น สัญญาเช่าโปรแกรมคอมพิวเตอร์หรือคลื่นความถี่วิทยุ สัญญาเช่ามักจะระบุช่วงเวลาเช่า ส่วนใหญ่มักจะเป็นการทำสัญญาแบบเดือนต่อเดือน
ข้อตกลงทั่วไป
สัญญาเช่าเป็นสัญญาทางกฎหมายและบังคับใช้กับทุกฝ่ายที่เกี่ยวข้องภายใต้เงื่อนไขกฎของสัญญา สัญญาเช่าแบบเฉพาะเจาะจง อาจจะมีคำสั่งที่เฉพาะเจาะจงในเรื่องนั้นๆ ขึ้นชนิดและประเภทของสัญญาเช่าที่คู่สัญญาทั้ง 2 ฝ่ายได้กระทำขึ้น
องค์ประกอบทั่วไป:
"อาจจะมีเงื่อนไขเฉพาะอื่น ๆ วางอยู่บนคู่สัญญาทั้งสองฝ่ายเช่น"
การประกันสินค้าในกรณีสูญเสีย
การกำจัดการใช้งานสินค้า
ระบุบุคคลที่มีหน้าที่รับผิดชอบในการบำรุงรักษา
ประเภทของสัญญาเช่า
สัญญาเช่าระยะยาว 
สัญญาเช่าระยะยาวนั้น เป็นสัญญาเช่าที่มีกำหนดระยะเวลาเริ่มต้นและสิ้นสุดที่แน่นอน สัญญาเช่าประเภทนี้เมื่อครบกำหนดแล้วสัญญาเช่าจะสิ้นสุดลงทันทีโดยไม่ต้องแจ้งให้ทราบล่วงหน้า 
สัญญาเช่าตามช่วงระยะเวลา
สัญญาเช่าประเภทนี้ จะกำหนดระยะเวลาแบบปีต่อปี เดือนต่อเดือน หรือสัปดาห์ต่อสัปดาห์ เมื่อใกล้ถึงระยะเวลาที่กำหนดทั้งสองฝ่ายสามารถยกเลิกสัญญาได้ แต่ต้องแจ้งให้อีกฝ่ายหนึ่งทราบล่วงหน้าโดยไม่ก่อให้เกิดภาระผูกพันใดๆ 
สัญญาเช่าไม่กำหนดระยะเวลา
สัญญาเช่าประเภทนี้ เป็นสัญญาที่ทั้งสองฝ่ายสามารถยกเลิกเมื่อไรก็ได้ ไม่มีการกำหนดระยะเวลาที่แน่ ขึ้นอยู่กับความพึงพอใจของทั้ง 2 ฝ่ายเป็นสำคัญ
สัญญาเช่าแบบการผ่อนปรน
สัญญาเช่าแบบการผ่อนปรน หมายถึงสัญญาเช่าที่หมดอายุการเช่าแล้วแต่ผู้เช่ายังคงครอบครองสิ่งที่เช่าต่อไป และผู้ให้เช่าก็ไม่ได้ทักท้วงหรือให้คำยินยอมแต่อย่างใด แต่หากผู้ให้เช่าแสดงความยินยอมใช้เช่า ก็จะเป็นการทำสัญญาเช่าแบบระยะยาวหรือตามช่วงระยะเวลาต่อไป
เดชเตอัปเตอ-เต รอมือเน!

"เดชเตอัปเตอ-เต รอมือเน"  เป็นชื่อของเพลงชาติโรมาเนียในปัจจุบัน ชื่อดังกล่าวมีความหมายว่า "ตื่นเถิดเจ้า, ชาวโรมาเนีย"
บทร้องเป็นผลงานกวีนิพนธ์ของ อันเดรย์ มูเรชานู (Andrei Mureșanu, ค.ศ. 1816–1863) ทำนองมาจากเพลงยอดนิยมของชาวโรมาเนีย ซึ่งแหล่งข้อมูลส่วนมากกล่าว ทำนองนี้ถูกเลือกมาใช้ประกอบบทกวีดังกล่าวโดย เกออร์เก้ อูเคเนสคู (Gheorghe Ucenescu) บทเพลงถูกเขียนขึ้นและพิมพ์เผยแพร่ในช่วงการปฏิวัติต่อต้านราชวงศ์ฮับสบูรก์ในปี ค.ศ. 1848 โดยเริ่มเผยแพร่ครั้งแรกในชื่อ "อุน ราซูเนต" ("Un răsunet" - "เสียงสะท้อน") และได้ถูกนำไปขับร้องครั้งแรกในช่วงปลายเดือนมิถุนายนปีเดียวกันในถนนสายต่างๆ ของจตุรัสเชอี (Şcheii Braşovului) เมืองบาร์ชอฟ (Brașov) เพลงนี้จึงได้รับการยอมรับให้เป็นเพลงแห่งการปฏิวัติในเวลาไม่นาน และได้มีการเปลี่ยนชื่อใหม่เป็น "เดชเตอัปเตอ-เต รอมือเน!"
นับตั้งแต่นั้นมา เพลงนี้ ซึ่งมีเนื้อหากล่าวถึงเสรีภาพและความรักชาติ ก็ได้ถูกนำไปขับร้องในเหตุขัดแย้งสำคัญครั้งต่างๆ ของชาวโรมาเนีย อันรวมถึงการปฏิวัติต่อต้านการปกครองของนิโคไล เซาเชสคู ในปี ค.ศ. 1989 หลังการปฏิวัติ เพลงนี้ได้กลายเป็นเพลงชาติโรมาเนียแทนที่เพลง "เทร็ย คูลอรี" ("Trei culori" - "ไตรรงค์") อันเป็นเพลงชาติในสมัยระบอบคอมมิวนิสต์
ปัจจุบันวันที่ 29 กรกฎาคม เป็น "วันเพลงชาติ" "(Ziua Imnului național)" เป็นวันหยุดราชการของประเทศโรมาเนีย
เพลงนี้ยังเคยใช้ในวาระสำคัญในสมัยสาธารณรัฐประชาธิปไตยมอลเดเวีย ซึ่งดำรงอยู่ในช่วงสั้นๆ ระหว่างปี ค.ศ. 1917 - 1918 และใช้เป็นเพลงชาติของสาธารณรัฐมอลโดวาระหว่างปี ค.ศ. 1991 - 1994 ก่อนจะแทนที่ด้วยเพลงชาติฉบับปัจจุบันซึ่งมีชื่อว่า "ลิมบา โนอัสเตร" ("Limba noastră" - "ภาษาของเรา")
บทร้องต้นฉบับ.
เพลงชาติโรมาเนียมีบทร้องจำนวน 11 บท เฉพาะบทที่ 1, 2, 4 และ 11 เท่านั้นที่ใช้ขับร้องในโอกาสเป็นทางการ ตามที่กำหนดไว้ในกฎหมายของประเทศโรมาเนีย ในวาระสำคัญ เช่น วันหยุดประจำชาติ (Great Union Day) จะมีการขับร้องบทเพลงเต็มทั้ง 11 บท ร่วมกับการยิงสลุต 21 นัด เมื่อประธานาธิบดีแห่งสาธารณรัฐโรมาเนียมาถึงสถานที่จัดงานดังกล่าว
เช็คเงินค่าจ้าง

เช็คเงินค่าจ้าง  เป็นเอกสารที่นายจ้างจ่ายเงินค่าจ้างให้แก่ลูกจ้าง ซึ่งในปัจจุบันได้มีการใช้เทคโนโลยีเข้ามานั่นคือ การฝากเงินโดยตรงไปยังธนาคาร ซึ่งลูกค้าก็อาจจะยังคงได้รับเช็คเงินค่าจ้าง แต่ไม่สามารถที่จะเปลี่ยนแปลงเป็นเงินสดได้ ในเช็คเงินค่าจ้างนี้จะแสดงรายละเอียดถึงจำนวนเงินที่ได้รับ ค่าภาษี และค่าอื่นๆแสดงรายละเอียดไว้ในเช็คดังกล่าว
เช็คค่าจ้างแบบอิเล็คทรอนิกส์
ประเทศส่วนใหญ่ ได้มีการพัฒนารูปแบบการจ่ายเงินโดยผ่านระบบอิเล็คทรอนิกส์ กันมากขึ้น แต่บางบริษัทก็มีทั้งรูปแบบเก่าที่ออกเป็นเอกสารกระดาษและแบบอิเล็คทรอนิกส์ สำหรับลูกจ้าง ซึ่งการจ่ายค่าจ้างทางอิเล็คทรอนิกส์นี้ถือว่ามิดชิด รัดกุมกว่าแบบเอกสารเป็นอย่างมาก
บัตรเงินเดือน
การจ่ายเงินในรูปแบบนี้เหมาะสำหรับพนักงานที่ไม่สะดวกในการติดต่อกับทางธนาคารหรือไม่สะดวกที่จะรับเป็นเงินสด บัตรเงินเดือนนี้จะคล้ายกับบัตรเดบิตของธนาคารทั่วๆไป สามารถใช้บัตรได้กับเคาร์เตอร์จ่ายเงินทุกที่ แต่อาจเสียค่าธรรมเนียมในการกดตู้ ATM บัตรเงินเดือนนี้อาจจะเป็นชื่อของบริษัท แต่ลูกจ้างแต่ละคนก็สามารถใช้เงินในบัตรได้ตามเงินเดือนที่ได้รับ
พัก อึน-บิน

พัค อึน-บิน (เกิด วันที่ 4 กันยายน 2535) ที่ โซล ประเทศเกาหลีใต้ เป็นนักแสดงหญิงชาวเกาหลีใต้ เธอเข้าวงการบันเทิงเพียง อายุแค่ 7 ปี และเมื่อปี ค.ศ.2012 เธอได้รับเล่นบทนำครั้งแรกในละคร ""
ประวัติ.
พัก อึน-บิน (เกิด วันที่ 4 กันยายน 2535) ที่ โซล, ประเทศเกาหลีใต้ เป็นนักแสดงหญิงชาวเกาหลีใต้
แบ็กโฮมอะเกน (อัลบั้ม)

แบ็กโฮมอะเกน  เป็นสตูดิโออัลบั้มในปี 1991 ของเคนนีโรเจอส์ศิลปินเพลงคันทรีชาวอเมริกัน
ภาพรวม.
แบ็กโฮมอะเกน ถือเป็นอัลบั้มสุดท้ายของโรเจอส์กับ Reprise Records และเป็นจุดเริ่มต้นของการย้ายค่ายบ่อยๆของเขา ก่อนจะก่อตั้ง Dreamcatcher Records ในอีกหลายปีต่อมา
อัลบั้มนี้ถือเป็นอัลบั้มที่ไต่ชาร์ตได้อันดับน้อยที่สุดในบรรดาอัลบั้มทั้งหมดของเขาจากค่าย Reprise ซึ่งไปได้ถึงแค่อันดับที่ 42 ในชาร์ตคันทรีของอเมริกาเท่านั้น และเป็นอัลบั้มที่ 2 ของเขาที่ไม่ได้รับการรับรองยอดขายโดย RIAA ซึ่งเป็นผลมาจากเหล่าศิลปินหน้าใหม่อย่าง Garth Brooks,Clint Black และ Alan Jackson นั่นเอง
โรเจอส์แยกตัวออกจากค่ายทันทีหลังจากที่อัลบั้มนี้วางจำหน่าย หลังจากนั้นเขาก็ได้เข้าร่วมกับ บริษัทแม่อย่าง WEA ที่ Giant Records
ซิงเกิล.
ซิงเกิลแรกจากอัลบั้ม If You Want to Find Love ขึ้นได้ถึงอันดับที่ 11 ในอเมริกา และ 12 แคนาดา ส่วนอีก 2 ซิงเกิลคือ "Someone Must Feel Like A Fool Tonight" และ "I'll Be There For You" นั้นไม่ติดชาร์ต
รถไฟใต้ดินอังการา

รถไฟใต้ดินอังการา  เป็นระบบรถไฟใต้ดินที่ให้บริการในกรุงอังการา เมืองหลวงของประเทศตุรกี ประกอบด้วย 2 เส้นทาง โดยมีชื่อเรียกว่า "Ankaray" และ "Ankara Metro"
อังกาเร.
"อังกาเร" (มาจากคำว่า "Ankara ray" ที่แปลว่า "รถไฟอังการา") เส้นทางนี้ ดำเนินการก่อสร้างโดย ซีเมนส์ ใช้เวลาในการก่อสร้าง 4 ปี (1992-1996) วิ่งระหว่างสถานี AŞTİ ไปยังสถานี ระยะทาง 8.7 กิโลเมตร 11 สถานี
อังการาเมโทร.
"อังการาเมโทร" ดำเนินการตั้งแต่ ค.ศ. 1997 วิ่งจากสถานี Kızılay ไปยังสถานี Batıkent ระยะทาง 14.7 กิโลเมตร (แบ่งเป็นเส้นทางใต้ดิน 6.5 กิโลเมตร เสมอดิน 4.5 กิโลเมตร และยกระดับ 3.7 กิโลเมตร) จำนวน 12 สถานี
สายอัสตรัม

รถไฟฟ้าสายอัสตรัม เป็นระบบขนส่งมวลชนที่ดำเนินการโดยระบบขนส่งมวลชนฮิโระชิมะ ในเมืองฮิโระชิมะ ประเทศญี่ปุ่น
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อีฟโอนลีมายฮาร์ตแฮดอะวอยซ์

อีฟโอนลีมายฮาร์ตแฮดอะวอยซ์  เป็นสตูดิโออัลบั้มของเคนนี โรเจอส์ ศิลปินคันทรีชาวอเมริกัน ในปี 1993 
เป็นอัลบั้มแรกของโรเจอส์ที่วางจำหน่ายกับ Giant Records แม้โรเจอส์เคยทำสัญญากับบริษัทแม่ WEA ไปตั้งแต่ปี 1989 แล้ว 
ทั้งเป็นอัลบั้มแรกของเขาที่ไม่สามารถขึ้นชาร์ตได้นับตั้งแต่วางจำหน่ายอัลบั้มแรกในปี 1976
ในอัลบั้มมีเพลงที่ร้องคู่กับ Travis Tritt ด้วย คือเพลง "If I Were You"
ตัวแปรสัญญาณ

ตัวแปรสัญญาณ  เป็นอุปกรณ์ไฟฟ้าที่แปลงรูปแบบพลังงานในรูปแบบหนึ่งให้กลายเป็นเป็นพลังงานในอีกรูปแบบหนึ่ง โดยทั่วไป ตัวแปรสัญญาณจะแปลงสัญญาณในรูปแบบพลังงานหนึ่ง ให้กลายไปสัญญาณในอีกรูปแบบ ตัวแปรสัญญาณสามารถแปลงพลังงานได้กลายรูปแบบ เช่น พลังงานไฟฟ้า, เครื่องกล, แม่เหล็กไฟฟ้า (รวมทั้งแสง), พลังงานเคมี, พลังงานเสียง และ พลังงานความร้อน ตัวแปรสัญญาณปกติจะหมายถึง เซ็นเซอร์ หรือ เครื่องตรวจจับ อันมีการใช้กันอย่างแพร่หลายในเครื่องมือวัดต่าง ๆ
เซ็นเซอร์จะใช้ในการตรวจสอบพารามิเตอร์ในรูปแบบหนึ่ง และรายงานในอีกรูปแบบหนึ่งของพลังงาน ซึ่งมักจะเป็นสัญญาณไฟฟ้า ตัวอย่างเช่น เซ็นเซอร์ความดันอาจตรวจจับความดัน (รูปแบบเชิงกลของพลังงาน) และแปลงเป็นกระแสไฟฟ้าสำหรับจอแสดงผลที่เครื่องวัดระยะไกล ตัวแปรสัญญาณมักมีการใช้งานในระบบอัตโนมัติ การวัด และ ระบบควบคุม ที่สัญญาณไฟฟ้าจะถูกแปลงให้เป็นรูปแบบทางกายภาพอื่น เช่น พลังงาน แรง ทอร์ก แสง การเคลื่อนที่ ฯลฯ กระบวนการนี้มีชื่อเรียกว่า การแปรสัญญาณ (Transduction)
ตัวกระตุ้น  คือ ตัวแปรสัญญาณ (Transducer) รูปแบบหนึ่ง, ตัวกระตุ้นจะรับพลังงานไฟฟ้าและเปลี่ยนเป็นการเคลื่อนไหว เช่น มอเตอร์ไฟฟ้า และ ลำโพง อุปกรณ์สองอย่างนี้แปลงพลังงานไฟฟ้าให้เป็นการเคลื่อนไหว
ประเภท.
ตัวแปรสัญญาณไฟฟ้า และ ตัวแปรสัญญาณใช้พลังงานกล.
ตัวแปรสัญญาณที่แปรพลังงานอื่น ๆ เป็นพลังงานกล เรียกว่า ตัวแปรสัญญาณกล (Mechanical transducers) ส่วนตัวแปรสัญญาณที่แปรพลังงานอื่น ๆ เป็นพลังงานไฟฟ้าเรียกว่า ตัวแปรสัญญาณไฟฟ้า อาทิเช่น เครื่องคู่ควบความร้อน (Thermocouple) เปลี่ยนความแตกต่างของอุณหภูมิให้กลายเป็นพลังงานไฟฟ้า หรือ LVDT (Linear variable differential transformer) ที่ใช้วัดการเคลื่อนตำแหน่ง
อัดนัน ยานูไซ

อัดนัน ยานูไซ (เกิดวันที่ 5 กุมภาพันธ์ ค.ศ. 1995) เป็นนักฟุตบอลอาชีพชาวเบลเยียม ปัจจุบันลงเล่นในตำแหน่งปีก ให้กับอิสตันบูลบาชักเชฮีร์ (ยืมตัวจาก
เซบิยา) และทีมชาติเบลเยียม
ก่อนเส้นทางอาชีพ.
ยานูไซเกิดในกรุงบรัสเซลส์ โดยมีพ่อ-แม่เป็นชาวคอซอวอ-แอลเบเนีย ขณะที่มีอายุ 10 ปี เขาได้เซ็นสัญญากับอันเดอร์เลคต์ สโมสรในลีกเบลเยียม 
สโมสรอาชีพ.
แมนเชสเตอร์ยูไนเต็ด.
ยานูไซเริ่มต้นอาชีพกับบรัสเซลล์ แต่ได้ย้ายไปร่วมกับทีมอันเดอร์เลคต์ ในปี ค.ศ. 2005 ขณะอายุ 10 ขวบ เขาได้ออกจากทีมมายังแมนเชสเตอร์ยูไนเต็ด ในปี ค.ศ. 2011 ขณะอายุ 16 ปี หลังจากแสดงลีลาทักษะการเล่นที่น่าประทับ
ในช่วงท้ายฤดูกาล 2012–13 เซอร์ อเล็กซ์ เฟอร์กูสัน ได้เรียกตัวเขาขึ้นเป็นผู้เล่นทีมชุดใหญ่ โดยสวมเสื้อหมายเลข 44 แต่เขาก็ไม่รู้อนาคตของตัวเองอีกต่อไป เนื่องจากเซอร์ อเล็กซ์ ได้เกษียณในการคุมสโมสรนัดสุดท้ายกับเวสต์บรอมมิชอัลเบียน
ยานูไซเคยได้รับรางวัลผู้เล่นชุดสำรองแห่งปี ค.ศ. 2013 ในขณะที่เขามีอายุ 18 ปี ซึ่งเขาได้ลงเล่นกับชุดใหญ่ครั้งแรกในการแข่งขันนัดกระชับมิตรก่อนเปิดฤดูกาล 2013–14 และเป็นหนึ่งในผู้เล่นที่เล่นดีที่สุด และยังสามารถทำประตูได้อีกด้วย ยานูไซลงเล่นในนัดการแข่งขันเป็นที่ระลึกของริโอ เฟอร์ดินานด์ ซึ่งแมนเชสเตอร์ยูไนเต็ดแพ้เซบิยา 3–1
ฤดูกาล 2014–15.
เริ่มต้นฤดูกาล 2014–15 ยานูไซได้เปลี่ยนมาสวมเสื้อเป็นเบอร์ 11 ซึ่งเป็นเบอร์เดิมของไรอัน กิกส์ ที่ได้เกษียณไป ยานูไซลงเล่นครั้งแรกในฐานะตัวสำรองในเกมนัดแรก ซึ่งเปิดบ้านพ่ายให้กับสวอนซีซิตี 1–2 เขาได้ลงเล่นเป็นตัวจริงนัดแรกในเกมที่เสมอกับเวสต์บรอมมิชอัลเบียน 2–2 เมื่อวันที่ 20 ตุลาคม ค.ศ. 2014
ยืมตัวไปโบรุสซีอาดอร์ทมุนท์.
เมื่อวันที่ 31 สิงหาคม ค.ศ. 2015 ยานูไซได้ถูกยืมตัวไปยังโบรุสซีอาดอร์ทมุนท์ สโมสรจากเยอรมันด้วยสัญญายืมตัวทั้งฤดูกาล เมื่อวันที่ 6 มกราคม ค.ศ. 2016 เขาได้ถูกเรียกตัวกลับมายังแมนเชสเตอร์ยูไนเต็ด หลังจากที่ลงเล่นได้เพียง 6 นัด เริ่มต้นเป็นตัวจริง 3 นัด ในครึ่งแรกของฤดูกาล
ยืมตัวไปซันเดอร์แลนด์.
เมื่อวันที่ 12 สิงหาคม ค.ศ. 2016 ยานูไซเซ็นสัญญากับทีมซันเดอร์แลนด์ ด้วยสัญญายืมตัวทั้งฤดูกาล โดยร่วมงานกับเดวิด มอยส์ ซึ่งก่อนหน้านี้เคยเป็นผู้จัดการทีมของแมนเชสเตอร์ยูไนเต็ดมาก่อน ในวันถัดมา ยานูไซลงเล่นให้กับทีมครั้งแรกในนัดเปิดสนามพ่ายให้กับแมนเชสเตอร์ซิตี 2–1 และยิงประตูครั้งแรกให้กับทีมในเกมนัดที่สามของเขาพบกับชรูว์สบิวรีทาวน์
ฟิล แจกีเอลกา

ฟีลิป นีโคเดม แจกีเอลกา (เกิด 17 สิงหาคม ค.ศ. 1982) เป็นนักฟุตบอลชาวอังกฤษ ปัจจุบันเล่นในตำแหน่งเซ็นเตอร์แบ็กให้กับสโตกซิตีและทีมชาติอังกฤษ
โดยเมื่อก่อนเขาเล่นในตำแหน่งกองกลางตัวกลางให้กับเชฟฟีลด์ยูไนเต็ด แต่เมื่อเขามาอยู่กับเอฟเวอร์ตัน เขาเล่นในตำแหน่งกองหลังตัวกลางหรือเซ็นเตอร์แบ็ก ชีวิตครอบครัว ฟิล แจกีเอลกาเป็นลูกครึ่งโปแลนด์และสกอต มีพี่ชายชื่อ สตีเ;น แจกีเอลกา นักฟุตบอลอาชีพให้กับสโมสรเฮดเนสฟอร์ด ทาวน์
บุญเลิศ สว่างกุล

บุญเลิศ สว่างกุล (เกิด 2 กรกฎาคม พ.ศ. 2487) อดีตสมาชิกสภาผู้แทนราษฎรจังหวัดแม่ฮ่องสอน 4 สมัย และเป็นประธานมูลนิธิบรรเทาสาธารณภัยแห่งประเทศไทย
ประวัติ.
บุญเลิศ เกิดเมื่อวันที่ 2 กรกฎาคม พ.ศ. 2487 เป็นบุตรของนายสังเกต นางหน่อดู สว่างกุล สมรสกับนางอุษณีย์ สว่างกุล (สกุลเดิม: ไพรัชกุล) บุตรสาวนายชาญชัย ไพรัชกุล อดีต สส.เชียงใหม่ มีบุตร 2 คน คือ นำไทย สว่างกุล และ สว่าง สว่างกุล
สำเร็จการศึกษาระดับปริญญาตรี บริหารธุรกิจบัณฑิต จากมหาวิทยาลัยรามคำแหง
งานการเมือง.
บุญเลิศ เคยทำธุรกิจเกี่ยวกับเหมืองแร่ ในบ้านเกิด ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคสหประชาธิปไตย และได้รับเลือกเรื่อยมาจนถึง พ.ศ. 2538 รวม 4 สมัย
ในปี พ.ศ. 2539 เขาลงสมัครรับเลือกตั้งในสังกัดพรรคความหวังใหม่ แต่ไม่ได้รับเลือกตั้ง ต่อมาได้รับแต่งตั้งผู้ช่วยเลขานุการรัฐมนตรีว่าการกระทรวงการต่างประเทศ ในรัฐบาลพลเอก ชวลิต ยงใจยุทธ
พ.ศ. 2544 บุญเลิศ ลงสมัครรับเลือกตั้งในพื้นที่เขต 2 จังหวัดแม่ฮ่องสอน สังกัดพรรคประชาธิปัตย์ แต่ไม่ได้รับเลือกตั้ง โดยพ่ายแพ้ให้กับ นายสมบูรณ์ ไพรวัลย์ จากพรรคไทยรักไทย
ในปี 2548 เขาไม่ได้ลงสมัครรับเลือกตั้ง แต่ให้การสนับสนุนผู้สมัครจากพรรคประชาธิปัตย์
สมาชิกสภาผู้แทนราษฎร.
บุญเลิศ สว่างกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
สภาพให้ซึมผ่านได้ของหลอดเลือด

สภาพให้ซึมผ่านได้ของหลอดเลือด  ซึ่งมักอยู่ในรูป สภาพให้ซึมผ่านได้ของหลอดเลือดฝอย  เป็นตัวบอกสมรรถนะของผนังหลอดเลือดที่ให้โมเลกุลขนาดเล็ก (ไอออน น้ำ สารอาหาร) หรือแม้แต่เซลล์ทั้งเซลล์ (เม็ดเลือดขาวระหว่างทางไปยังบริเวณที่เกิดการอักเสบ) ผ่านเข้าออกหลอดเลือดได้ ผนังหลอดเลือดบุด้วยเซลล์เนื้อเยื่อบุโพรง (endothelium) ช่องว่างระหว่างเซลล์เนื้อเยื่อบุโพรง (รอยต่อระหว่างเซลล์) ถูกควบคุมอย่างเข้มงวดขึ้นอยู่กับชนิดและสถานะทางสรีรวิทยาของเนื้อเยื่อ
ในการวิจัยโรคมะเร็ง การศึกษาสภาพให้ซึมผ่านได้ของหลอดเลือดฝอยรอบเนื้องอกเป็นประเด็นที่ได้รับความสนใจมาก เพราะผนังหลอดเลือดเป็นตัวกั้นโมเลกุลขนาดใหญ่ไม่ให้เข้าสู่เนื้องอก หลอดเลือดควบคุมสภาพแวดล้อมของเซลล์ (microenvironment) ซึ่งมีผลต่อการดำเนินของเนื้องอกและการเปลี่ยนแปลงสภาพให้ซึมผ่านได้อาจบ่งชี้ความเสียหายของหลอดเลือดที่เกิดจากยา
วอลเลย์บอลหญิงทีมชาติสาธารณรัฐโดมินิกัน

วอลเลย์บอลหญิงทีมชาติสาธารณรัฐโดมินิกัน  เป็นตัวแทนของสาธารณรัฐโดมินิกันในการแข่งขันวอลเลย์บอล ทีมนี้ได้รับชัยชนะครั้งใหญ่สุดใน ค.ศ. 2003 เมื่อสมาชิกทีมได้เป็นฝ่ายชนะอย่างเหนือความคาดหมายในการแข่งขันแพนอเมริกันเกมส์ 2003 ที่ประเทศของพวกเธอเป็นเจ้าภาพเอง
และใน ค.ศ. 2013 ทีมชาติสาธารณรัฐโดมินิกันได้เข้าแข่งขันวอลเลย์บอลหญิงเวิลด์แกรนด์แชมป์เปี้ยนคัพ 2013 โดยได้รับสิทธิ์ไวลด์การ์ด
รถไฟใต้ดินบอลทิมอร์

รถไฟใต้ดินบอลทิมอร์ หรือ เมโทรซับเวย์ เป็นเส้นทางรถไฟฟ้าที่ให้บริการในเมืองบอลทิมอร์ สหรัฐอเมริกา ดำเนินการโดย Maryland Transit Administration โดยน้อยกว่าครึ่งหนึ่งของเส้นทางเป็นทางใต้ดิน
เส้นทางในปัจจุบันมีระยะทางรวม เป็นทางใต้ดิน ทางยกระดับ และทางระดับดิน จำนวน 14 สถานี
วิทยา เทียนทอง

วิทยา เทียนทอง (5 พฤษภาคม พ.ศ. 2484 – 8 ธันวาคม พ.ศ. 2567) อดีตสมาชิกสภาผู้แทนราษฎรจังหวัดปราจีนบุรี อดีตสมาชิกสภาผู้แทนราษฎรจังหวัดสระแก้ว และอดีตสมาชิกวุฒิสภาจังหวัดสระแก้ว อดีตต้องโทษในเรือนจำพิเศษกรุงเทพมหานคร
ประวัติ.
นายวิทยา เทียนทอง เกิดเมื่อวันที่ 5 พฤษภาคม พ.ศ. 2484 ณ ตำบลโนนหมากเค็ง อำเภอวัฒนานคร จังหวัดสระแก้ว เป็นบุตรของนายแสวง และ นางทองอยู่ เทียนทอง และเป็นน้องชายของ นายเสนาะ เทียนทอง สำเร็จการศึกษา ศิลปศาตรมหาบัณฑิต สาขารัฐศาสตร์ จาก มหาวิทยาลัยรามคำแหง 
วิทยา ถึงแก่อนิจกรรมอย่างสงบ ที่โรงพยาบาลสมเด็จพระยุพราช สระแก้ว เมื่อช่วงกลางดึก ของวันที่ 8 ธันวาคม พ.ศ. 2567 สิริอายุรวม 83 ปี
งานการเมือง.
วิทยา เคยทำธุรกิจส่วนตัวในบ้านเกิด และเคยเป็นสมาชิกสภาจังหวัดปราจีนบุรี ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2526 สังกัดพรรคชาติไทย และได้รับเลือกเรื่อยมาจนถึง พ.ศ. 2544 รวม 8 สมัย
พ.ศ. 2549 วิทยา ลงสมัครรับเลือกตั้งสมาชิกวุฒิสภา และได้รับเลือกตั้ง แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร
สมาชิกสภาผู้แทนราษฎร.
วิทยา เทียนทอง ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
สมาชิกวุฒิสภา.
วิทยา เทียนทอง ได้รับการเลือกตั้งเป็นสมาชิกวุฒิสภามาแล้ว 1 สมัย คือ
คดีความ.
วันที่ 8 มิถุนายน พ.ศ. 2559 วิทยาถูกศาลลงโทษจำคุก 6 ปี ตามความผิดพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 10 มาตรา 12 ประกอบประมวลกฎหมายอาญา มาตรา 157 ประกอบมาตรา 83 เป็นการกระทำกรรมเดียวผิดกฎหมายหลายบท ลงโทษหนักสุดตามพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 12 และเขาถูกส่งตัวเข้ารับโทษจำคุกในเรือนจำพิเศษกรุงเทพมหานคร ในทันที
เดย์ดอนต์เมกเดมไลก์เดย์ยูสด์ทู

เดย์ดอนต์เมกเดมไลก์เดย์ยูสด์ทู  เป็นอัลบั้มในปี 1986 โดยเคนนี โรเจอส์ ศิลปินคันทรีชื่อดังชาวอเมริกัน
ภาพรวม.
เสียงตอบรับจากแฟนเพลงคันทรีส่วนใหญ่ของเขาว่ามันช่างแตกต่างไปจากสไตล์เดิมของของเขา ซึ่งใน Sleeve notes ที่อยู่ใน CD ที่วางจำหน่ายใหม่ในปี 2003 นั้นเขียนไว้ว่า นั่นเป็นเหตุผลที่ทำไมอัลบั้มนี้ถึงไม่ประสบความสำเร็จเท่าหลายอัลบั้มก่อนหน้านี้ของเขา แต่ไม่ว่ายังไงเขาก็ได้อัดเพลงสไตล์อดัลคอนเทมโพรารีและประสบความสำเร็จมากมายมาแล้วก่อนหน้านี้ ในช่วงปี 1986 นั้นมีศิลปินหน้าใหม่มากมายเกิดขึ้นมาแทนที่เขาในชาร์ตเช่น Randy Travis และ George Strait ซึ่งเสียงเขาก็ไม่ดีเท่าแต่ก่อนแล้วถ้าเทียบกับเหล่าศิลปินหน้าใหม่
ซิงเกิล.
อัลบั้มนี้มีทั้งหมด 2 ซิงเกิล เพลงชื่อต้นอัลบั้มนั้นปล่อยออกมาช่วงท้ายปี 1986 และขึ้นชาร์ตได้เพียงอันดับที่ 53 ในเพลงคันทรี แต่ไปได้สวยที่อันดับ 10 ในชาร์ตอดัลคอนเทมโพรารี หลังจากนั้นทาง RCA ก็ปล่อยอีกหนึ่งเพลงคือ Twenty Years Ago ทำให้โรเจอส์กลับมาติดท๊อป 5 ได้อีกครั้ง ด้วยอันดับที่ 2 ทั้งในอเมริกาและแคนาดา
รถไฟใต้ดินบาร์เซโลนา

รถไฟใต้ดินบาร์เซโลนา (กาตาลาและ) เป็นระบบขนส่งมวลชนที่ให้บริการในเขตเมืองบาร์เซโลนาและปริมณฑล ประกอบด้วย 12 เส้นทาง 189 สถานี ระยะทาง 166 กิโลเมตร บริหารจัดการโดยการขนส่งมหานครบาร์เซโลนา  ซึ่งดูแลสาย 1–5, 9–11 และการรถไฟแห่งฝ่ายบริหารแคว้นกาตาลุญญา  ซึ่งดูแลสาย 6–8, 12
สนามกีฬาออซอดี

สนามกีฬาออซอดี (‎) เปิดตัวในชื่อ สนามกีฬาออร์ยอเมฮร์ (‎) เป็นสนามกีฬาแห่งชาติ และสนามเหย้าของฟุตบอลทีมชาติอิหร่าน และเป็นสนามเหย้าของเอสเทกลอล และ ทีมเพร์สโพลีส ในลีกสูงสุดของอิหร่าน โดยใช้มาตั้งแต่ปี ค.ศ. 1975 เดิมมีชื่อว่า สนามกีฬาออร์ยอเมฮร์ (Aryamehr Stadium; ورزشگاه آریامهر‎) ตั้งอยู่ในเขตอัคบาตาน กรุงเตหะราน ประเทศอิหร่าน เป็นส่วนหนึ่งของออซอดีสปอร์ตคอมเพล็กซ์
สนามกีฬาออซอดีมีความจุทั้งหมด 95,225 คน ถือเป็นสนามฟุตบอลที่เคยมีความจุเป็นอันดับ 4 ของโลก และเคยมีความจุเหนือกว่าสนามกีฬาเวมบลีย์ ของสหราชอาณาจักร และถือเป็นอันดับ 3 ของทวีปเอเชีย รองมาจาก รุงนาโดเมย์เดย์สเตเดียม ของเกาหลีเหนือ (ความจุ 150,000 คน) และซอลต์เลคสเตเดียม ของอินเดีย (ความจุ 120,000 คน) ถูกใช้เป็นสนามแข่งขันหลักในกีฬาเอเชียนเกมส์ 1974 (ครั้งที่ 7)
เริ่มก่อสร้างตั้งแต่วันที่ 1 ตุลาคม ค.ศ. 1970 และเปิดใช้อย่างเป็นทางการในวันที่ 1 กันยายน ค.ศ. 1974 ใช้เงินในการก่อสร้างสูงถึง 1,163,944 ยูโร (ประมาณ 4,888,564,800 บาท) โดยมี อับดอล-อาซิซ ฟาร์มานฟาร์เมียน สถาปนิกที่มีชื่อเสียงเป็นอันดับต้น ๆ ของประเทศอิหร่านเป็นผู้ออกแบบ และใช้คนงานก่อสร้างถึง 100,000 คน
มีสถิติยอดผู้ชมสูงสุดอยู่ที่ 128,000 คน ในเกมฟุตบอลโลก 1998 รอบเพลย์ออฟ โซนเอเชีย นัดแรกที่อิหร่าน เป็นเจ้าภาพพบกับ ออสเตรเลีย เมื่อวันที่ 22 พฤศจิกายน ค.ศ. 1997 
สมาพันธ์ฟุตบอลแห่งเอเชีย (AFC) ได้จัดให้สนามกีฬาออซอดีเป็นสนามอยู่ในระดับ 5 ดาว เป็นสนามที่ทีมคู่แข่งมักพบเสียงเชียร์ของแฟนฟุตบอลเจ้าถิ่นทำให้เกิดความหวาดหวั่น จนได้รับฉายาว่าเป็น "ดินแดนที่น่ากลัวของทีมเยือน" และเสียงวูวูเซลาที่ดังมากคล้ายกับเสียงผึ้ง ทำให้บางครั้งมีผู้เรียกสนามนี้เป็น "ฝูงผึ้ง"
ฉัตรชัย บุตรพรม

ฉัตรชัย บุตรพรม (บอย) (เกิด 4 กุมภาพันธ์ พ.ศ. 2530) เป็นนักฟุตบอลชาวไทย เล่นในตำแหน่งผู้รักษาประตู ปัจจุบันสังกัดบุรีรัมย์ ยูไนเต็ด ในไทยลีก
ประวัติส่วนตัว.
ฉัตรชัย บุตรพรม มีชื่อเล่นว่า บอย เล่นในตำแหน่งผู้รักษาประตู ปัจจุบันลงเล่นให้กับบุรีรัมย์ ยูไนเต็ด บอย ผ่านการเฝ้าเสามาหลายทีม โดยเขาได้แชมป์ในประเทศไทยทั้งกับเชียงราย ยูไนเต็ด และ บีจี ปทุม ยูไนเต็ด รวมถึงแชมป์อาเซียนคัพ 2020 โดยบอย ประเดิมนัดแรกกับบุรีรัมย์ ในการแข่งขันฟุตบอลช้าง เอฟเอคัพ ในเกมที่บุรีรัมย์ บุกไปชนะมหาสารคาม เอสบีที 0-5 ทำให้เขาเก็บคลีนชีตแรกกับบุรีรัมย์ไว้ได้อย่างสวยงาม
ระดับทีมชาติ.
ฉัตรชัยติดทีมชาติไทยครั้งแรกในนัดที่พบกับทีมชาติภูฏาน
ในปี 2013 ฉัตรชัยติดทีมชาติอีกครั้งในการแข่งขัน เอเชียนคัพ 2015 รอบคัดเลือก
ในปี 2020 ฉัตรชัย คว้าแชมป์ฟุตบอลชิงแชมป์อาเซียน 2020 โดยเขาเป็นมือหนึ่งของทีม แต่เขามีอาการบาดเจ็บในรอบรองชนะเลิศ
แหล่งข้อมูลอื่น.
<templatestyles src="Reflist/styles.css" />
เจลิซ (วงดนตรี)

เจลิส  กลุ่มศิลปินดูโอ้คู่ใหม่ค่าย จีเอ็มเอ็ม แกรมมี่ ในโปรเจกต์ Croissong Long Long Do ประกอบด้วยสมาชิก 2 คนได้แก่ (ริช่า) อาทิตรา บริสุทธิ์, (เจแอน) พรสุดา ถาวราภา ซิงเกิลเปิดตัวที่ชื่อว่า ช่วยมาทำให้หายคิดถึงที 
ประวัติ.
Jlis (เจลิซ) ประกอบไปด้วย (เจแอน) พรสุดา ถาวราภา และ (ลิช่า) อาทิตรา บริสุทธิ์ สองสาวที่ผ่านผลงานในวงการบันเท­ิงมาแล้วมากมาย ไม่ว่าจะเป็นละคร ภาพยนตร์ พิธีกร และร้องเพลง ชื่อวง Jlis ได้มาจากชื่อย่อของทั้งสองคน คือ J ของชื่อ เจแอน (J-Ann) และ Lis มาจากชื่อของ ลิช่า (Lischa)
การศึกษา.
ลิช่า
เจแอน
ผลงานการแสดง.
ลิช่า
ธุรกิจส่วนตัว.
เจแอน
ผลงานพิธีกร.
ลิช่า
ออนไลน์.
เจแอน
คริสตัล วี

คริสตัล วี หรือ คริสตัล วิรุฬห์จรรยา เกิดที่กรุงเทพมหานครเมื่อวันที่ 28 พฤศจิกายน พ.ศ. 2530 เป็นนางแบบไทย และนักแสดง เป็นลูกสาวคนที่สอง คุณพ่อเชื้อชาติไทย ส่วนคุณแม่เชื้อชาติ อังกฤษ โปรตุเกส คริสตัลเกิดและเติบโตใน ประเทศไทย เข้ารับการศึกษาระดับอนุบาล-ประถมศึกษาที่ Anglo-American School
เริ่มเข้าสู่วงการบันเทิงไทยตอนอายุ 8 ขวบ ด้วยการถ่ายโฆษณาที่ประเทศไทย และแสดงละครจนได้เป็นนักแสดงค่ายกันตนา
ปัจจุบันมีผลงานละครในเมืองไทย รวมถึงภาพยนตร์ฮอลลีวูดเรื่อง Street Fighter: The Legend of Chun-Li และ Street Fighter ผลงานล่าสุดคือการเป็นแบรนด์ แอมบาสซาเดอร์ให้กับร้าน Carls’ Jr. ในแถบเอเชีย
ไพโรจน์ โสคำ

ไพโรจน์ โสคำ (เกิด 24 สิงหาคม พ.ศ. 2530) เป็นนักฟุตบอลชาวไทย ตำแหน่งเซ็นเตอร์แบ็ก
ระดับทีมชาติ.
ในเดือนกรกฎาคม 2556 ไพโรจน์มีชื่อติดทีมชาติไทยในนัดที่พบกับทีมชาติจีน
ต่อมาในเดือนตุลาคม 2556 ไพโรจน์มีชื่อติดทีมชาติอีกครั้งในการแข่งขันเอเชียนคัพ 2015 รอบคัดเลือก
นพพล ปิตะฝ่าย

นพพล ปิตะฝ่าย (เกิดวันที่ 1 กุมภาพันธ์ พ.ศ. 2528) เป็นนักฟุตบอลชาวไทย เขาเล่นในตำแหน่งแบ็กซ้าย ปัจจุบันเป็นผู้ช่วยผู้ฝึกสอนโปลิศ เทโรในไทยลีก
ระดับทีมชาติ.
เขาลงเล่นให้กับ ทีมชาติไทยครั้งแรกในปี พ.ศ. 2549 . ในปี พ.ศ. 2556 นพพลมีชื่อติดทีมชาติอีกครั้งในการแข่งขันเอเชียนคัพ 2015 รอบคัดเลือก
เกียรติประวัติ.
"ทีมชาติไทย"
"บีอีซี เทโรศาสน"
แหล่งข้อมูลอื่น.
<templatestyles src="Reflist/styles.css" />
ระบบขนส่งมวลชนอ่าวซานฟรานซิสโก

ระบบขนส่งมวลชนอ่าวซานฟรานซิสโก  เป็นระบบขนส่งมวลชนในเขตอ่าวซานฟรานซิสโก มีจำนวน 5 เส้นทาง รวมระยะทาง จำนวน 44 สถานี ผู้โดยสารเฉลี่ย วันธรรมดา 373,945 คน วันเสาร์ 176,616 คน และวันอาทิตย์ 119,247 คน<ref name="Monthly Average Exits/"></ref>
สุรเชษฐ์ งามทิพย์

สุรเชษฐ์ งามทิพย เกิดวันที่ 1 กุมภาพันธ์ พ.ศ. 2534 เป็นนักฟุตบอลชาวไทย ในตำแหน่ง กองกลาง ปัจจุบันได้เลิกเล่นฟุตบอลแล้ว
ระดับทีมชาติ.
เขาได้ลงเล่นให้กับทีมชาติตั้งแต่ชุด ชุด U19 ในการแข่งขัน 2010 เอเอฟซี U19 แชมเปียนชิพ ในปี 2556 สุรเชษฐ์ มีชื่อติดทีมชาติอีกครั้งในการแข่งขันเอเชียนคัพ 2015 รอบคัดเลือก
เกียรติประวัติ.
ทีมชาติ
รถไฟเร็วเขตเมืองเบอร์ลิน

รถไฟเร็วเขตเมืองเบอร์ลิน หรือ เอ็ส-บาน แบร์ลีน  เป็นระบบขนส่งมวลชนแห่งที่สองในกรุงเบอร์ลิน ประเทศเยอรมนี เริ่มดำเนินการตั้งแต่ ค.ศ. 1924 ประกอบด้วย 15 เส้นทาง 166 สถานี รวมระยะทาง สถิติผู้โดยสารในปี ค.ศ. 2012 คือ 395 ล้านคน
วสันต์ ฮมแสน

วสันต์ ฮมแสน ชื่อเล่น ปิง เกิดเมื่อวันที่ 29 กันยายน พ.ศ. 2534 เป็นนักฟุตบอลชาวไทย ในตำแหน่งแบ็คขวา และเซ็นเตอร์แบ็ค เขาเคยลงเล่นให้กับสโมสรฟุตบอลบางกอกกล๊าส ในไทยพรีเมียร์ลีก ลงเล่นตั้งแต่ปี พ.ศ. 2552-2558 ตำแหน่งแบ็คขวา ปัจจุบันลงเล่นให้กับขอนแก่น ยูไนเต็ด ในไทยลีก 
วสันต์ลงเล่นให้กับสโมสรฟุตบอลสุพรรณบุรี ในไทยพรีเมียร์ลีก ในปี พ.ศ. 2559-2563 และอีกครั้งในปี พ.ศ. 2566 
ระดับทีมชาติ.
ในปี พ.ศ. 2556 วสันต์ได้มีชื่อติดทีมชาติไทย ครั้งแรกในการแข่งขัน เอเชียนคัพ 2015 รอบคัดเลือก
ไพฑูรย์ นนทะดี

ไพฑูรย์ นนทะดี (เกิด 11 สิงหาคม พ.ศ. 2530) เป็นนักฟุตบอลชาวไทย ลงเล่นในตำแหน่งกองกลาง
โดยในช่วงที่ไพฑูรย์ค้าแข้งให้กับสโมสรเมืองทอง ยูไนเต็ด ในปี 2553 ได้มีโอกาสลงเล่นให้กับทีมชาติไทยชุดใหญ่ 1 นัด ในการแข่งขันกระชับมิตรของฟีฟ่าที่พบกับทีมชาติแอฟริกาใต้ เมื่อวันที่ 16 พฤษภาคม พ.ศ. 2553 ที่สนามเอ็มบอมเบลา สเตเดียม เมืองเนลสไปรต์ (แอฟริกาใต้ ชนะ 4-0)
ประวัติ.
ไพฑูรย์ นนทะดี เป็นชาวจังหวัดชัยภูมิ จบการศึกษาชั้นมัธยมศึกษาตอนปลายจากโรงเรียนภักดีชุมพลวิทยา และได้มาศึกษาต่อในระดับอุดมศึกษาที่คณะวิทยาศาสตร์การกีฬา จุฬาลงกรณ์มหาวิทยาลัย จนจบปริญญาตรีสาขาการโค้ชกีฬาและจิตวิทยาการกีฬา
การเล่นฟุตบอล.
จุฬา-สินธนา และ จุฬาฯ ยูไนเต็ด.
ไพฑูรย์ เริ่มเล่นฟุตบอลในระดับไทยลีก ดิวิชัน 1 กับสโมสรจุฬาฯ-สินธนา และสามารถพาสโมสรเลื่อนชั้นมาสู่ไทยพรีเมียร์ลีกได้สำเร็จ ด้วยการคว้าตำแหน่งรองแชมป์ดิวิชัน 1 ฤดูกาล 2550
ระดับทีมชาติ.
ในปี 2553 ไพฑูรย์ นนทะดี ถูกไบรอัน ร็อบสันกุนซือทีมชาติไทยในขณะนั้น เรียกติดทีมชาติไทยครั้งแรกในการแข่งขันกระชับมิตรกับทีมชาติแอฟริกาใต้ เมื่อวันที่ 15 พฤษภาคม พ.ศ. 2553 ที่สนามเอ็มบอมเบลา สเตเดียม โดยถูกส่งลงสนามแทนธีรเทพ วิโนทัย ในช่วง 20 นาทีสุดท้าย 
เดือนตุลาคม พ.ศ. 2556 เขาถูกเรียกติดทีมชาติอีกครั้งในยุคที่มีสุรชัย จตุรภัทรพงษ์เป็นโค้ชทีมชาติ ในการแข่งขันเอเชียนคัพ 2015 รอบคัดเลือก ที่พบกับทีมชาติอิหร่าน ที่กรุงเตหะราน แต่ไม่ได้ถูกส่งลงสนามเนื่องจากมีอาการบาดเจ็บ
พิชิต ใจบุญ

พิชิต ใจบุญ (เกิดเมื่อวันที่ 11 กรกฎาคม พ.ศ. 2529) เป็นนักฟุตบอลชาวไทย ปัจจุบันลงเล่นให้กับสายมิตร กบินทร์ ยูไนเต็ด ในไทยลีก 3 
พิชิต ใจบุญ จบการศึกษาจากโรงเรียนปราจิณราษฎรอำรุง ระดับมัธยมศึกษา 1-4 และวิทยาลัยเทคโนโลยีพณิชยการราชดำเนิน
ระดับทีมชาติ.
ในปี พ.ศ. 2556 พิชิตได้มีชื่อติดทีมชาติไทย ครั้งแรกในการแข่งขัน เอเชียนคัพ 2015 รอบคัดเลือก
พ.ศ. 2560 ร่วมทัพกับ สุโขทัย เอฟซี
ณรงค์ จันทร์เสวก

ณรงค์ จันทร์เสวก เกิดเมื่อวันที่ 10 สิงหาคม พ.ศ. 2529 เป็นนักฟุตบอลชาวไทย ตำแหน่งกองกลางตัวรุก ปัจจุบันเล่นให้กับนครสวรรค์ สี่แคว ซิตี้ ในไทยลีก 3
โดยเคยเล่นให้กับหลายสโมสร เช่น โปลิศ เทโร, ชลบุรี และอุทัยธานี
ระดับทีมชาติ.
ในปี พ.ศ. 2556 ณรงค์ได้มีชื่อติดทีมชาติไทย ครั้งแรกในการแข่งขัน เอเชียนคัพ 2015 รอบคัดเลือก
เกียรติประวัติ.
สโมสร.
อุทัยธานี
ภานุวัฒน์ ไฟไหล

ภานุวัฒน์ ไฟไหล เกิดวันที่ 15 มีนาคม พ.ศ. 2529 เป็นนักฟุตบอลชาวไทย โดยล่าสุดลงเล่นให้กับมหาสารคาม เอสบีที ในไทยลีก 3 ตำแหน่งกองหลัง
ระดับทีมชาติ.
ในปี พ.ศ. 2556 ภานุวัฒน์ได้มีชื่อติดทีมชาติไทย ครั้งแรกในการแข่งขันเอเชียนคัพ 2015 รอบคัดเลือก
สุรชาติ สารีพิมพ์

ร้อยตำรวจตรี สุรชาติ สารีพิมพ์ (เกิด 24 พฤษภาคม 2529) เป็นนักฟุตบอลลูกครึ่งไทย-ลาว เล่นในตำแหน่งกองหน้าและตำแหน่งแบ๊กขวา ปีกขวา เซ็นเตอร์ฮาล์ฟ เป็นนักเตะสารพัดประโยชน์ ปัจจุบันสุรชาติลงเล่นฟุตบอลอาชีพให้กับบีจี ปทุม ยูไนเต็ดในไทยลีก ตั้งแต่สมัยที่ยังใช้ชื่อสโมสรว่า บางกอกกล๊าส 
สุรชาติได้อยู่กับสโมสรเพื่อนตำรวจตั้งแต่ปี พ.ศ. 2546 ตั้งแต่ทีมเยาวชนจนถึงปัจจุบัน โดยในระหว่างปี 2007-2008 ย้ายไปเล่นให้ สโมสรฟุตบอลพีทีที ระยอง เป็นเวลาสั้นๆ และปี พ.ศ. 2551 ก็ได้ย้ายกลับไปยังเพื่อนตำรวจ แต่เมื่อปี 2559 ทางสโมสรเพื่อนตำรวจก็มีปัญหาเรื่องการเงินอย่างหนัก จึงต้องถอนทีมจากการแข่งขันไทยพรีเมียร์ลีก ทำให้สุรชาติ ซึ่งเป็นกัปตันทีมในตอนนั้น ย้ายเข้าสู่สโมสร บางกอกกล๊าส เอฟซี โดยที่ค่าตัวที่ได้จากการซื้อขายครั้งนั้น เขายกให้กับรุ่นน้องในทีมเพื่อนตำรวจ เพื่อเป็นค่าใช้จ่าย ระหว่างที่ไม่ได้รับเงินเดือนจากต้นสังกัดเดิมและกำลังหาต้นสังกัดใหม่
สุรชาติเกิดที่ อำเภอปากชม จังหวัดเลย มีคุณพ่อเป็นชาวไทยและคุณแม่เป็นชาวลาว แต่เขาเลือกเลือกเล่นฟุตบอลทีมชาติให้กับทีมชาติไทย
โดยเขาเรียนระดับมัธยมศึกษาปีที่ 1-4 ที่โรงเรียนเชียงคาน จังหวัดเลย และระดับมัธยมศึกษาปีที่ 5-6 ที่โรงเรียนปทุมคงคา กรุงเทพมหานคร โดยย้ายมาในฐานะโควต้าดาวซัลโว ควิกฟุตซอลภาคอีสาน
นอกจากนี้ปัจจุบัน สุรชาติ รับราชการตำรวจ ในตำแหน่ง ผู้บังคับหมู่ ฝ่ายอำนวยการ 8 กองบังคับการอำนวยการ ตำรวจภูธรภาค 1
เมโทรมะนิลา

มหานครมะนิลา  เป็นเขตปริมณฑลของเมืองมะนิลา ประกอบด้วยเมืองหลายเมืองที่อยู่ติดกัน และรวมกลุ่มกันเป็นมหานคร 
ภูมิอากาศ.
ภาพพาโนรามาเมโทรมะนิลามุมสูง
ปูเยติ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
บทนำ.
ปูเยติ "(Kiwa hirsuta)" ปูชนิดนี้ถูกค้นพบในทะเลลึกแถบมหาสมุทรแปซิฟิก ห่างออกไปทางใต้จากเกาะอิสเตอร์ราว 1,500 กิโลเมตรในเขตน่านน้ำของประเทศชิลี การค้นพบนี้เป็นการค้นพบโดยบังเอิญจากการที่มีเรือดำน้ำลงไปสำรวจทะเลที่ความลึก 2,200 เมตร (7,200 ft) และพบว่ามีตัวแปลกๆ เกาะอยู่ที่รอยแยกตรงพื้นทะเล ด้วยลักษณะที่มีขนปกคลุมจึงถูกเรียกว่า เยติ มาเรื่อย ปูเยติ มีชื่อทางวิทยาศาสตร์ว่า Kiwa hirsuta
ลักษณะ.
ปูเยติ จัดอยู่ในไฟลัม Arthropoda ไฟลัมย่อย Crustacea ชั้น Malacostraca วงศ์: Kiwaidae สกุล: Kiwa ชนิด: K. hirsuta 
โดยมีที่มาของชื่อจากลักษณะของขนสีขาวบนตัวและก้ามที่มีความคล้ายคลึงกับขนของเยติ(Yeti) มนุษย์หิมะ 
แห่งเทือกเขาหิมาลัยตามความเชื่อของชาวเชอร์ปา นักวิทยาศาสตร์และนักวิจัยแสดงความคิดเห็นเกี่ยวกับหน้าที่ขนบนลำตัวของปูเยติออกเป็นสองแนวความคิด 
คือ ฝ่ายแรกเห็นว่าขนเหล่านี้น่าจะมีเพื่อเป็นกับดักแบตทีเรีย ที่ปูเยติใช้เป็นอาหาร แต่อีกฝ่ายแย้งว่าขนมากมายเหล่านั้นน่าจะมีหน้าที่ในการกรองธาตุที่มีพิษ 
ที่พ่นออกมาจากช่องใต้ทะเลมากกว่า นอกจากนี้ปูเยติ ยังมีก้ามที่มีลักษณะสีสันสวยงามโดยมักจะยื่นก้ามเข้าไปในน้ำแร่ร้อนที่พ่นออกตามรอบแยกของพื้นทะเล
ทั้งนี้ก็ยังปริศนาอีกประการว่าการกระทำเช่นนี้ทำไปเพื่ออะไร
ถิ่นที่อยู่และการค้นพบปูเยติ.
ปูเยติเริ่มเป็นที่รู้จักโดยบุคคลภายนอกจากนักบุกเบิก ในปลายยุค 1950 และ 1960 
การค้นพบนี้เกิดขึ้นขณะที่กำลังทำการสำรวจโดยใช้เรือดำน้ำ (submersible vehicles) ที่ความลึกกว่า 1250 กิโลเมตร 
ขณะนั้นกับพบว่ามีอะไรบางอย่างเกาะอยู่บริเวณใกล้รอยแยกที่พื้นทะเล ที่มีน้ำแร่ร้อน เรียกว่า hydrothermal vents 
มันเป็นสิ่งที่ไม่เคยพบมาก่อน และจากรูปลักษณ์ที่มีขนสีขาวปกคลุม คล้ายกับตัว เยติ ทำให้มันได้รับชื่อว่า ปูเยติ 
และมีชื่อทางวิทยาศาสตร์ว่า ” Kiwa hirsuta “ หลังจากการค้นพบหนึ่งปีนักวิทยาศาสตร์ที่ศึกษา ปูเยติ ต่างลงความเห็นว่า
“มีอีกหลายอย่างเกี่ยวกับ ปูเยติ ที่พวกเรายังไม่เข้าใจมัน” โดยเฉพาะอย่างยิ่งหน้าที่ของขนบนลำตัวของมันนั้นเอง
ปริศนาที่ยังรอการพิสูจน์ค้นคว้า.
เนื่องจากปูเยติถูกค้นพบได้ไม่นานนักข้อมูลที่เกี่ยวข้องกับปูชนิดนี้จึงมีอยู่อย่างจำกัด โดยนักวิทยาศาสตร์ นักสำรวจ นักวิจัย
ล้วนแล้วแต่ตั้งคำถามเกี่ยวกับปูชนิดนี้ค่อนข้างมากไม่ว่าจะเป็น
อย่างไรก็ดีในปัจจุบันได้มีการสำรวจเพิ่มเติมมากขึ้น และมีแนวโน้มว่าในอนาคต ประเด็นปัญหาในช้างต้นจะได้รับการหาคำตอบอย่างแน่นอน
ธนะศักดิ์ ศรีใส

ธนะศักดิ์ ศรีใส (เกิด 25 กันยายน พ.ศ. 2532) เป็นนักฟุตบอลชาวไทย เล่นในตำแหน่งเซ็นเตอร์แบ็ก ปัจจุบันลงเล่นให้กับเชียงราย ยูไนเต็ด ในไทยลีก
ระดับทีมชาติ.
ธนะศักดิ์ได้มีชื่อติดทีมชาติไทยครั้งแรกในการแข่งขันคิงส์คัพ 2012 แต่ไม่ได้ลงทำการแข่งขัน
เกียรติประวัติ.
 บุรีรัมย์ ยูไนเต็ด
 อุบล ยูเอ็มที ยูไนเต็ด
เชียงราย ยูไนเต็ด
รถไฟใต้ดินเบอร์ลิน

รถไฟใต้ดินเบอร์ลิน หรือ อู-บาห์น แบร์ลีน  เป็นระบบขนส่งมวลชนแห่งแรกในกรุงเบอร์ลิน ประเทศเยอรมนี เปิดให้บริการในปี ค.ศ. 1902 มี 175 สถานี 9 เส้นทาง ระยะทางทั้งหมด โดยร้อยละ 80 ของระยะทางเป็นเส้นทางใต้ดิน
โครงข่าย.
เส้นทาง.
ประกอบด้วย 9 เส้นทาง
รถไฟใต้ดินบิลบาโอ

รถไฟใต้ดินบิลบาโอ  เป็นรถไฟฟ้าใต้ดินในเมืองบิลบาโอ ประเทศสเปน ใช้รางมีเตอร์เกจ
รถไฟใต้ดินสายนี้มีระยะทาง 43.31 กิโลเมตร จำนวน 41 สถานี แบ่งเป็นสถานีใต้ดิน 25 สถานี และสถานียกระดับ 16 สถานี
เป็นระบบขนส่งมวลชนแห่งที่สี่ในประเทศสเปน ต่อเนื่องจากรถไฟใต้ดินมาดริด รถไฟใต้ดินบาร์เซโลนา และรถไฟใต้ดินบาเลนเซีย แต่เป็นเส้นทางที่มีผู้โดยสารมากเป็นอันดับที่สามของประเทศ รองจากรถไฟใต้ดินมาดริดและรถไฟใต้ดินบาร์เซโลนา
สถานี.
 (โครงการ)
 (โครงการ)
เทศบาลเมืองบึงกาฬ

เทศบาลเมืองบึงกาฬ เป็นเทศบาลเมืองในอำเภอเมืองบึงกาฬ จังหวัดบึงกาฬ เป็นศูนย์กลางความเจริญและเป็นศูนย์รวมสถานที่ราชการต่าง ๆ ของจังหวัด มีพื้นที่ครอบคลุมตำบลบึงกาฬและตำบลวิศิษฐ์ทั้งตำบล
ประวัติ.
เทศบาลเมืองบึงกาฬเดิมมีฐานะเป็น สุขาภิบาลบึงกาฬ ได้รับการจัดตั้งตามประกาศกระทรวงมหาดไทยลงวันที่ 24 กันยายน พ.ศ. 2499 ครอบคลุมพื้นที่บางส่วนของตำบลบึงกาฬ อำเภอบึงกาฬ จังหวัดหนองคาย ในปี พ.ศ. 2531 ทางราชการได้แยกท้องที่ตำบลบึงกาฬจัดตั้งเป็นตำบลวิศิษฐ์ ทำให้พื้นที่สุขาภิบาลบึงกาฬครอบคลุมถึงบางส่วนของตำบลวิศิษฐ์ด้วย
ต่อมาสุขาภิบาลบึงกาฬได้เปลี่ยนแปลงฐานะเป็น เทศบาลตำบลบึงกาฬ ตามประกาศกระทรวงมหาดไทยลงวันที่ 24 กุมภาพันธ์ พ.ศ. 2542 โดยมีผลตั้งแต่วันที่ 25 พฤษภาคม ปีเดียวกัน 
ในวันที่ 23 มีนาคม พ.ศ. 2554 ได้มีการจัดตั้งจังหวัดบึงกาฬขึ้น โดยแยกท้องที่อำเภอบึงกาฬ อำเภอเซกา อำเภอโซ่พิสัย อำเภอบุ่งคล้า อำเภอบึงโขงหลง อำเภอปากคาด อำเภอพรเจริญ และอำเภอศรีวิไล ออกจากการปกครองของจังหวัดหนองคาย และเปลี่ยนชื่ออำเภอบึงกาฬให้เป็นอำเภอเมืองบึงกาฬ ทำให้เทศบาลตำบลบึงกาฬย้ายมาอยู่ในเขตจังหวัดบึงกาฬ
ในวันที่ 25 มีนาคม พ.ศ. 2563 กระทรวงมหาดไทยออกประกาศยุบเลิกเทศบาลตำบลวิศิษฐ์และองค์การบริหารส่วนตำบลบึงกาฬ รวมเข้ากับเทศบาลตำบลบึงกาฬ และเปลี่ยนแปลงฐานะเทศบาลตำบลบึงกาฬเป็น เทศบาลเมืองบึงกาฬ โดยให้มีผลตั้งแต่วันที่ 5 สิงหาคม ปีเดียวกัน มีพื้นที่ทั้งหมด 95.19 ตารางกิโลเมตร ประกอบด้วยพื้นที่ของเทศบาลตำบลวิศิษฐ์เดิม 68.33 ตารางกิโลเมตร พื้นที่ขององค์การบริหารส่วนตำบลบึงกาฬเดิม 25.68 ตารางกิโลเมตร และพื้นที่ของเทศบาลตำบลบึงกาฬเดิม 1.18 ตารางกิโลเมตร เป็นเทศบาลเมืองที่มีพื้นที่มากที่สุดในภาคตะวันออกเฉียงเหนือในขณะนี้
ที่ตั้งและอาณาเขต.
ปัจจุบันเทศบาลเมืองบึงกาฬมีพื้นที่ครอบคลุมตำบลบึงกาฬและตำบลวิศิษฐ์ทั้งตำบล ตั้งอยู่ริมฝั่งแม่น้ำโขงตรงกันข้ามกับเมืองปากซัน แขวงบอลิคำไซ ประเทศลาว เขตเทศบาลเป็นพื้นที่ราบ มีอาณาเขตติดต่อดังนี้
การปกครอง.
เทศบาลเมืองบึงกาฬ ครอบคลุมพื้นที่ตำบลบึงกาฬและตำบลวิศิษฐ์ทั้งตำบล แบ่งออกเป็น 3 เขต 24 หมู่บ้าน ได้แก่
การคมนาคม.
ในเขตเทศบาลเมืองบึงกาฬมีทางสายบึงกาฬ–กรุงเทพฯ, สายบึงกาฬ–หนองคาย, สายบึงกาฬ–พังโคน–อุดรธานี และสายบึงกาฬ–นครพนม 
หมายเหตุและอ้างอิง.
<templatestyles src="Reflist/styles.css" />
⚦

<ns>0</ns>
 <revision>
 <timestamp>2013-10-09T06:47:53Z</timestamp>
 <contributor>
 <username>Octahedron80</username>
 </contributor>
 <comment>เปลี่ยนทางไปที่ คนข้ามเพศ</comment>
 <origin>5167897</origin>
 <model>wikitext</model>
 <format>text/x-wiki</format>
โค อา-รา

โค อา-รา (เกิด วันที่ 11 กุมภาพันธ์ 2533) เป็นนักแสดงและนางแบบชาวเกาหลีใต้ เกิดที่เมืองชินจู จังหวัดคย็องซังใต้ โดยเธอเป็นที่รู้จักและโด่งดังจากบทนำในละครโทรทัศน์และภาพยนตร์ เช่น Sharp (2003), "Reply 1994 คิดถึงเธอ" (2013), "สายลับน้องใหม่ สไตล์กังนัม" (2014), "ฮวารัง ยอดบุรุษบุปผางาม" (2016–17), "ยมทูตร้าย ล่าวิญญาณรัก" (2017) และ "ยอดทีมตุลาการ" (2018)
ประวัติ.
โกอาราเกิดที่ ชินจู ในจังหวัดคย็องซังใต้ ในวัยเด็ก อาราต้องย้ายตามครอบครัวของเธออย่างต่อเนื่องจาก พ่อของเธอเป็นทหาร ตอนที่อาราเธออยู่ชั้นมัธยมต้น เพื่อนของเธอลองแนะนำให้เธอเพื่อทดสอบสำหรับ SM Entertainment ในปี 2003 เธอกลายเป็นผู้ชนะในการประกวดเอสเอ็มเตอร์เทนเมนต์ Teen Model Contest โดยหลังจากเข้าภายใต้ เอสเอ็มเอนเตอร์เทนเมนต์แล้ว เธอจึงเริ่มการฝึกร่วมกับเด็กฝึกหัดอื่นๆในบริษัท ในด้านการแสดง ร้องเพลงและการเต้น
อาชีพ.
โทรทัศน์.
อารา ได้รับบทละครเรื่องแรกของเธอในละคร KBS teen drama, Sharp #1 ซึ่งเธอรับบท อี โอ-ลิม ในปี 2003 
ภาพยนตร์.
ภาพยนตร์ที่เธอแสดงเป็นภาพยนตร์เรื่องของญี่ปุ่นชื่อว่า Genghis Khan: To the Ends of the Earth and Sea (เจงกีสข่าน:ในการสิ้นสุดของโลกและทะเล)ซึ่งออกอากาศในญี่ปุ่น ปี 2007 ในเดือนมีนาคม และเมษายน ของปีเดียวกันซึ่งออกอากาศที่ ฮ่องกง
สแตนด์แอนด์ซิงออฟแซมเบีย พราวด์แอนฟรี

สแตนด์แอนด์ซิงออฟแซมเบีย พราวด์แอนฟรี  เป็นเพลงชาติของแซมเบีย ทำนองเพลงชาติได้ยืมดนตรีจากเพลง "นุโกซี ซิเกเล อีอาฟรีกา" (ขอพระผู้เป็นเจ้าคุ้มครองแอฟริกา) เรียบเรียงทำนองโดย เอนอค ซอนตอนกา เมื่อ ค.ศ. 1897 บทร้องได้ประกาศใช้อย่างเป็นทางการในการประกาศเอกราชของชาติ บทร้องดังกล่าวมีเนื้อหาตรงข้ามกับของซอนตอนกา ที่ปรากฏในเนื้อร้องบทที่ 1 ของ เพลงชาติแอฟริกาใต้